Mäntyharjun Huuliharpistien ja ENKEL-yhtyeen yhteiskonsertti lauantaina 9.3. klo 14.00 Kulttuurisalissa. Vapaa pääsy! Arvioitu kesto 1 h-1,5 h. Mäntyharjun Huuliharpistit: Mäntyharjun Huuliharpistit on esiintynyt eri kokoonpanoissa ja soolosoittajina vuodesta 2003 alkaen yhteensä lähes 700 kertaa. Nykyään yhtyeessä on kahdeksan jäsentä, 4 ykkös- ja kakkosäänen soittajaa, 2 sointuharpun soittajaa ja 2 bassoharpun soittajaa. Vuonna 2008 yhtye palkittiin Mäntyharjun kunnan Kulttuuri-palkinnolla ja stipendillä. Yhtye on esiintynyt Kaustisen Kansanmusiikkifestivaaleilla vuodesta 2009 alkaen kuusi kertaa. Vuodesta 2004 alkaen Mäntyharjun Huuliharpistit on voittanut eri kokoonpanoilla ja soolosarjoissa yhteensä 106 pokaalia. Vuonna 2023 Mäntyharjun Huuliharpistit osallistui Euroopan Unionin rahoittamaan AIKU-hankkeeseen (aineeton kulttuuri) ja sen osana Museovirasto hyväksyi huuliharpistien kymmensivuisen esityksen ”Pelimannityylinen huuliharpun soitto” Aineettoman kulttuurin kansalliseen luetteloon. Mäntyharjun Huuliharpistit kutsuttiin sen ansiosta esiintymään Aineettoman kulttuurin valtakunnalliseen pääjuhlaan Oodissa. ENKEL-yhtye: ENKEL on herkkä ja hersyvä pelimanniyhtye, jonka ohjelmisto koostuu hittikappaleista aina 1800-luvulta 2020-luvulle asti. ENKELin neljä persoonallista muusikkoa luottavat perinteeseen, luovuuden voimaan ja toisiinsa – ENKELissä jokainen on supersankari omalla laillaan. Yhtye käyttää ennakkoluulottomasti hyväkseen epätavallisen instrumentaationsa moninaisia mahdollisuuksia ja viimeistelee sointinsa milloin kauniisti yhteen soivalla ja milloin tarkoituksenmukaisesti dissonoivalla laulullaan. Kappaleiden aiheet vaihtelevat heinälatoromantiikasta sanattomiin ja sanallisiin rakkauslauluihin sekä riipivästä ikävästä hikiseen hiihtokilpaan. ENKEL on esiintynyt laajasti Suomessa sekä Pohjoismaissa ja edustanut Suomea Euroradio-festivaaleilla vuonna 2016. Yhtyeen kaksi ensimmäistä albumia We Are ENKEL ja Pappilan hääyö on valittu Vuoden kansanmusiikkilevyiksi ilmestymisvuosinaan 2019 ja 2016. Viimeisin kolmas albumi Love Hurts jatkaa tutulla hitikkäällä kaavalla tarjoten kuulijalle yhdistelmän jotakin uutta, vanhaa, lainattua ja – pinkkiä! Tämä yhteistyö jatkuu myös vuoden 2024 Kaustisen kansanmusiikkifestivaaleilla.. Mäntyharjun konsertti järjestetään yhteistyössä Kansanmusiikkifestivaalien kanssa.
Mäntyharjun Huuliharpistien ja ENKEL-yhtyeen yhteiskonsertti
Mäntyharjun Huuliharpistien ja ENKEL-yhtyeen yhteiskonsertti lauantaina 9.3. klo 14.
Matkan kustantaa liikutaan!-hanke. Liput uimahalliin ovat omakustanteisia.
Tule mukaan uimahallimatkalle Mikkeliin!
Uimahallimatka Mikkelin Rantakylän uimahalliin
Viime vuoden tapaan, Talvirieha on taas täällä! Monipuolista tekemistä koko perheelle! Musiikista nauttimista, liikuntamahdollisuuksia Volttisalissa, eläimiin tutustumista, luonnossa touhuamista ja herkkujen nauttimista mm. kaakaobaari ja lettu- sekä makkarapisteet. Lekkerbegin Laulava Kylä esiintyy tapahtuman alussa Mäntyareenalla klo 11, esityksen kesto noin 40 minuuttia. Lekkerbergin Laulava Kylä on lastenmusiikkikonsepti, joka tuo musiikin tekemisen lasten käsiin. Konserteissa lauletaan, soitetaan, tanssitaan ja leikitään yhdessä. On lupa kokeilla ja tehdä kaikenlaisia ääniä ja rytmejä, liikkua kuin ”kankea kameli” ja kokeilla laulaa kuin oopperalaulaja! Kutsumme heittäytymään ja nauttimaan leikin, luovuuden ja yhteisen tekemisen hauskuudesta. Mukana tapahtumaa toteuttamassa: Mäntyharjun Hevosystäväinseura: Letunmyyntiä ja rutkasti Käärmekallion Eläinpihan eläinkavereita: vuohi ja kaksi aasia sekä ponilla mahdollisuus kärryajeluun! Mäntyharjun Seurakunta: Kaakaobaari Kisalan kahviossa Mäntyharjun 4H: Lasten Luontopaja Reissupolku: Lumikenkien kokeilua, lumenveiston ohjaus ja kodalla myös mahdollisuus lämmitellä nuorion äärellä ja nautiskella nokipannukahvia ja lämmintä mehua. Kirjasto: Lumiukkojen tekoa Mäntyharjun Eläkkeensaajat: Makkaranmyyntiä Mäntyharjun Vuokraamo: Metsäleikkipuiston kupeesta järjestetään lumikenkäretki klo 12-14 (Kahdeksan ensimmäistä). Mäntyharjun Vuokraamosta saat lainaan lumikengät ja sauvat. Lapsi/lapset ovat tapahtumassa huoltajiensa vastuulla.
Koko perheen vauhdikas talvitapahtuma, TALVIRIEHA!
Viime vuoden tapaan, Talvirieha on taas täällä!
Keskiviikkona 6.3. klo 18-20 järjestetään kuntalaisille tiedotus- ja keskustelutilaisuus Mäntyharjun ja Pertunmaan kuntaliitosselvityksestä. Tilaisuudessa paikalla selvityshenkilö Eero Laesterä. Voit lähettää tilaisuuteen ennakkoonkysymyksiä, joihin haluaisit vastauksia. Niiden myötä osaamme myös valmistautua tilaisuuteen paremmin. Ennakkokysymyksiä voi jättää tiistaihin 5.3. klo 12 saakka. https://link.webropol.com/s/kuntaliitosselvitys Kysymyksiä on toki mahdollista esittää myös tilaisuudessa ja sosiaalisen median julkaisun kommenttikenttään. Voit osallistua tilaisuuteen joko Kulttuurisalissa paikan päällä tai seurata tilaisuutta streemattuna kunnan Youtube-kanalta (Linkki julkaistaan ennen tapahtumaa kunnan ajankohtaisissa tiedotteissa sekä tapahtumakalenterissa). Tausta: Valtiovarainministeriö on 1.2.2024 päätöksellään asettanut kuntarakennelain mukaisen erityisen kuntajakoselvityksen Pertunmaan ja Mäntyharjun kuntien välille. Selvityksen asettaminen perustuu Pertunmaan kunnan erityisen vaikeaan taloudelliseen asemaan ja kunnassa syksyllä 2023 toimitettuun talouden arviointimenettelyyn. Päätös kuntajakoselvityksestä Pertunmaan ja Mäntyharjun välillä perustui tässä tilanteessa molempien kuntien halukkuuteen osallistua selvitykseen sekä kuntajakoselvittäjän arvioon. Selvitystyö alkoi 1.2.2024 ja päättyy selvityksen valmistuttua, kuitenkin viimeistään 28.3.2024 mennessä.
Keskiviikkona 6.3. klo 18-20 järjestetään kuntalaisille tiedotus- ja keskustelutilaisuus Mäntyharjun ja Pertunmaan kuntaliitosselvityksestä.
Laturetkiviikon päätöstä juhlistamme su 3.3. klo 12 Taisto Lustigin mehuasemalla, joka täyttää tänä hiihtokautena kunnioitettavat 30 vuotta! Mehua on edelleen asemalla tarjolla maksutta niin kauan kuin Taisto sitä jaksaa lämmittää. Mehut lahjoittaa paikallinen S-market Mäntyharju. Mehuasemalla tarjoilut ja pientä yllätyksellisyyttä :)
Lustigin Mehuasema 30 vuotta! Laturetkiviikon päätöstapahtuma
Laturetkiviikon päätöstä juhlistamme su 3.3. klo 12 Taisto Lustigin mehuasemalla, joka täyttää tänä hiihtokautena kunnioitettavat 30 vuotta!
Mäntyharjun Kunta ja Mäntyharjun Seurakunta
Perinteisesti Latukirkko avaa Laturetkiviikon. Laturkirkko klo 10 Kisalassa, Sanajumalanpalveluksen toimittaa Harri Hautala ja Jani Saarenranta. Kanttorina toimii Satu Kettunen. Jumalanpalveluksen jälkeen kahvit. Mäntyharjun perinteinen laturetki järjestetään jälleen viikon mittaisena tempauksena, 25.2.-3.3.2024 Hiihtää voit omatoimisesti Mäntyharjun upeilla laduilla ja nautiskella omista eväistä eri taukopaikoilla. Ladulle.fi-sivuston kautta voit tarkastella ajankohtaista latutilannetta ja itselleen parhaiten soveltuvia reittejä. Esimerkiksi Kisalan yleisurheilukentän lenkki sopii mainiosti tasaisemman maaston ystäville. Hiihtäjät voivat kirjata kilometrit ja yhteystiedot Kisalan luota lähtevän latuverkoston varrella oleviin paperivihkoihin seuraavissa paikoissa: Suopellon mehuasema Uutelan laavu Kisalan parkkipaikan opastaulu (Padel- ja tenniskentän pääty) Vihkoon voit kirjoittaa nimesi ja yhteystietosi palkintoja varten. Lisäksi voit kirjoittaa mukavia terveisiä seuraaville :) Kilometrejä voit kirjata myös verkkolomakkeen kautta (Linkki tallentuu myöhemmin). Kaikkien osallistujien kesken arvotaan palkintoja, ja lisäksi palkitsemme hiihtäjiä eri kategorioissa. Ulkoilmasta nauttimaan ja testaamaan, kuinka sukset luistavat ja onko mono syönnillä! Mäntyharjulla on toki mahdollisuus nauttia ulkoilmasta myös kävellen esimerkiksi Talvipatikka -reittiä hyödyntäen
Latukirkko 25.2. ja Laturetkiviikko 25.2.-3.3.
Mäntyharjun perinteinen laturetki järjestetään jälleen viikon mittaisena tempauksena, 25.2.-3.3.2024. Perinteisesti Latukirkko avaa Laturetkiviikon.
Merikanto-festivaali 2024 Oskar Merikannon kuolemasta tulee 17.2.2024 kuluneeksi 100 vuotta. Merikannon merkittävän tuotannon kunniaksi helmikuussa järjestettävissä neljässä konsertissa (Imatra, Kangasniemi, Lappeenranta, Mäntyharju) kuullaan säveltäjän rakastetuimpia lauluja, duettoja ja soitinkappaleita sekä hieman harvinaisempia helmiä. Mäntyharjun konsertissa esiintyy Etelä-Savon Musiikkiteatteri- ja Oopperayhdistys ESMO ry:ssä vaikuttavia tai siinä vaikuttaneita muusikoita. Laulajina loistavat sopraano Mari Karjalainen ja Kansallisoopperan Verdin Requiemistäkin tuttu mezzosopraano Maiju Vaahtoluoto. Kamaripianistina toimii mikkeliläinen Mirva Helske, joka toimi myös Mäntyharjulla pianonsoiton opettajana syksyn 2023. Helske on myös Mikkelin Musiikkijuhlien festivaalijohtaja. ESMO ry tuotti Mikkelissä maaliskuussa 2023 ensi-iltaan Oskar Merikannon oopperan Elinan surma yhteistyössä Saimaa Sinfonietan kanssa. Elinan nimiroolin lauloi tuolloin Mari Karjalainen, oopperan tuotti ja korrepetoi Mirva Helske. Sopraano Mari Karjalainen toimii laulun lehtorina ja oopperastudion opettajana Lahden konservatoriossa ja freelancer laulajana ja ohjaajana. Hän on koulutukseltaan taiteen ja kasvatustieteen maisteri. Mari laulaa ilosta, nauttii tarinoista ja rakastaa niiden esittämistä. Viimeisimmät oopperaroolit ovat Elina O. Merikannon oopperasta Elinan surma ja Zerbinetta R.Straussin oopperasta Ariadne auf Naxos. Maiju Vaahtoluoto on savonlinnalaislähtöinen mezzosopraano, jonka räiskyvä lavatemperamentti sekä lämmin ja tumma ääni ihastuttavat. Hän on nuoresta iästään huolimatta kerännyt jo paljon menestystä ooppera-, konsertti-, sekä kilpailulavoilta. Maiju nauttii uppoutuessaan roolityöskentelyyn oopperalavalla, oli sitten kyse noidan, kuningattaren tai imettäjän roolista. Mirva Helske Etelä-Savossa ja Helsingissä vaikuttava liedpianisti ja monipuolinen kamarimuusikko. Helske on opiskellut Viron musiikkiakatemiassa Ivari Iljan johdolla, Taideyliopiston Sibelius-Akatemiassa Eero Heinosen ja Ilmo Rannan johdolla sekä Wienin musiikkiyliopistossa (MDW) Christiane Karajevin oppilaana. Hänellä on kolme musiikkialan maisterintutkintoa pääaineilla laulusäestys (2012), piano (2015) ja insrtumenttipedagogiikka (2019). Helske keskittyy konserttitoiminnassaan kamarimusiikkiin ja hänelle rakkaaseen liediin. Viime vuosina hän on laajentanut ohjelmistoaan enenevissä määrin myös oopperaan, jota hän on opiskellut mm. Kangasniemen musiikkiviikoilla Mikko Franckin ja Rilla Kyykän johdolla vuosina 2016-2019.
Merikanto-festivaali 2024: Mäntyharjun konsertti
Merikanto-festivaali 2024 Oskar Merikannon kuolemasta tulee 17.2.2024 kuluneeksi 100 vuotta.
Veljesniemessä ma-la 19.2.-24.2. klo 15-20 Pop up -kahvilatoimintaa ja ihana puusauna lämpiää 😍 Hei, olemme Isabella ja Valma ja opiskelemme Esedulla matkailualaa. Olemme Mäntyharjun kunnalla harjoittelussa ja tulemme pitämään Veljesniemessä yhteisöllistä saunaa ja pop up -kahvilaa viikon 8 aikana 😊 Kahvilassa tarjolla kahvia, teetä, kaakaota ja mehua. Lisäksi vaahtokarkkeja ja keksejä sekä makkaraa paistettavaksi. Maksu kortti tai käteinen. Varaamme kahvilamme asiakkaille erilaisia lautapelejä maksutta pelattavaksi. Veljesniemessä on hyvät puitteet talviuinnille ja puulämmitteinen sauna takaa ihanat löylyt! Sauna 2€/hlö ja 5€ perhelippu. Ilman saunomista avannossa käynti on maksutonta. Huomioittehan, että tiistaisin Veljesniemessä on Reissupolun talviuintivuoro klo 16-20 välillä, joten lauteilla ruuhkaisempaa. Jos talviuinti on sinulle mieluisa harrastus, kannattaa ehdottomasti liittyä Reissupolun talviuintiporukkaan! Veljesniemi, Haukitie 19. Toivotamme kaikki lämpimästi tervetulleiksi! Valma ja Isabella
Veljesniemessä ma-la 19.2.-24.2. klo 15-20 Pop up -kahvilatoimintaa ja ihana puusauna lämpiää.
Hei musiikintekijät, musisoinnista kiinnostuneet ja peliharrastajat! 🎊Tervetuloa huomenna torstaina 15.2. klo 10-14 Musiikkistudion ja eSports-pisteen avajaisiin kirjastolle! Tule tutustumaan musiikinteon ja äänittämisen mahdollisuuksiin sekä uudenkarheaan pelikoneeseemme. Voit kokeilla musiikkimaalausta monitoimitilassamme (entinen näyttelytila). Tarjolla myös tietoa Esedun e-urheilulinjasta.
Musiikin oppimisympäristön ja e-urheilupisteen avajaiset kirjastolla
Hei musiikintekijät, musisoinnista kiinnostuneet ja peliharrastajat!
Mikkelin musiikkiopiston Mäntyharjun toimipisteen oppilaskonsertti, vapaa pääsy.
Helmikuun Helmiä, Mikkelin musiikkiopiston Mäntyharjun toimipisteen oppilaskonsertti
Tapahtuma on muutoin ilmainen, paitsi Villasukkatansseihin on pääsymaksu 15 €.
Kisalan Superviikonloppu starttaa lauantaina 17.2. klo 12 Kisalan avoimilla ovilla. Tule tutustumaan Volttisaliin, pelaa SuperBingoa ja tsekkaa samalla Vantaa Ducksin valmistavat treenit sunnuntain peliin. SuperBingossa päävoittona Hymer-konsernin matkailuauto 4 vrk käyttöön! Tapahtumassa on paikalla on myös Nilkko Brewing Pub, jonka hanat aukeavat lauantaina klo 17. Illan kruunaa Villasukkatanssit Marko Maunuksela & Jukka Hallikainen ja Jackpot-orkesterin tahtiin. Tanssilipun ostaneiden kesken arvotaan Hymer-konsernin matkailuauto viikoksi käyttöön. Ota omat villasukat mukaan tai tai osta Helsingin Villasukkatehtaan pop-up-puodista omat villasukat. LAUANTAI 17.02.2024 Klo 12.00 Volttisali maksutta kaikkien käytössä - tule testaamaan tramppaa ja kiipeilyseinää! Lasten suosikki F-liigan peleistä tuttu Haukka-maskotti paikalla. Kokeile tarkkuuslaukomista salibandymaaleihin - hyvät palkinnot! Kahvio avoinna - pientä purtavaa ja virvokkeita. Klo 15.00 Vantaan Ducksien peliin valmistavat treenit sunnuntain peliin - tule aistimaan lentopallotunnelmaa Suomen huipulta ja toteamaan joukkueen kisakunto! Klo 17.00 Nilkko Brewing Pubin hanat aukeavat Kisalassa Klo 18.00 SuperBingo - bingoemäntinä Petra Samppa & Piia Sarell Kierros 10 €. Upeat palkinnot! Päävoittona Hymer-konsernin matkailuajoneuvo 4 vrk käyttöön. Klo 19.00 Lasse Wikmanin visailu - Arvaa tai tiedä! Luvassa urheiluaiheisia ja humoristisia kysymyksiä. Klo 20.00 Villasukkatanssit- Marko Maunuksela & Jukka Hallikainen ja Jackpot-orkesteri Kaksi hyväntuulista kunkkua Marko Maunuksela ja Jukka Hallikainen ja Jackpot-orkesteri tarjoavat unohtumattoman tanssielämyksen Kisalassa. Ota omat villasukat mukaan tai tai osta Helsingin Villasukkatehtaan pop-up-puodista omat villasukat. Eikä tässä vielä kaikki - kaikkien tanssilipun ostaneiden kesken arvotaan Hymer-konsernin matkailuauto viikoksi (7 vrk) käyttöön! Liput ennakkoon 15 €. Ovelta 17 € (vain korttimaksu). Osta liput nettilippu.fi -palvelusta. Sunnuntaina Kisalan Mäntyareenan räjäyttää lentopallon Mestaruusliigan peli, jossa toisistaan mittaa ottavat Vantaa Ducks vs. TUTO Volley. Tuo koko perhe mukaan – tämä on ottelutapahtuma, jota et halua missata! 🌟 Katso sunnuntain 17.2.2024 ohjelma: https://www.mantyharju.fi/event/mantyharju:aggo3lynki
🔥 Superlauantai KISALASSA klo 12-00 🔥 Villasukkatanssit: Marko Maunuksela & Jukka Hallikainen ja Jackpot-orkesteri
Mäntyharjun Moottoriurheilukeskuksessa 24.2. klo 10-18 hieman varttuneempien ralli/kilpa-autojen ( uudemmatkin kyllä kelpaa mukaan) jääratapäivä. Ratamaksu jäälle 20€/auto. Kanttiinissa mm: makkaraa, virvokkeita, kahvia, pullaa. Käteismaksu. Tervetuloa ajamaan, tutustumaan, katsomaan ja muutenkin hengailee. Sää varaus on kuitenkin huomioitava. Lisätietoja nrosta: Isto Miettinen 0440-476774 Jouni Häkkänen 0400-710704. Rata on ainakin nyt huippukunnossa. Tervetuloa ! T: MhMk
Historic- ja harrasteautojen jääratapäivä
Mäntyharjun Moottoriurheilukeskuksessa 24.2 klo 10-18 hieman varttuneempien ralli/kilpa-autojen ( uudemmatkin kyllä kelpaa mukaan) jäärata päivä.
GGTurbo-Sprint 2024 sunnuntaina18.2. Sunnuntaina 18.2. ajetaan jälleen sprinttiä Ruotimolla. Luvassa mielenkiintoinen ja tiukka taistelu päivän nopeimman tittelistä. Mukana runsaasti eri luokkia, joten erilaista kalustoa on mahdollisuus päästä näkemään. Ensimmäinen auto starttaa viivalta kello 11:00 Kanttiini palvelee koko tapahtuman ajan Tervetuloa! Ruotimon moottoriurheilukeskus, Mynttiläntie 190, Mäntyharju, 52700
sami.heinikainen@mantyharju.fi, 040 352 2658
Lähes tosissaan ja hymyssä suin sarjoja aikuisille. Mäntyharjun kunnan puulaakiviestihiihdot tekevät paluun vuosien jälkeen. Tulehan viivalle tai ainakin paikalle! 100 m sprinttihiihto klo 18 Lähes tosissaan -sarja N/M Kuntosarja “hymyssä suin” N/M Puulaakiviestihiihto klo 19 3 hlö/joukkue 1,2 km/hiihto-osuus Ilmoittautuminen: sami.heinikainen@mantyharju.fi, 0403522658 Monitoimihalli Kisalan urheilualueella, Urheilutie 1
Mäntyharjun kunnan puulaakiviestihiihdot tekevät paluun vuosien jälkeen.
Haasta itsesi liikkumaan ja tule mukaan kävelytapahtumaan, jossa kävellään leijonakodalta monitoimihalli Kisalalle.
Haasta itsesi liikkumaan ja tule mukaan kävelytapahtumaan, jossa kävellään leijonakodalta monitoimihalli kisalalle.
Mäntyharjulla pelataan ensimmäinen lentopallon Mestaruusliigan ottelu, kun Vantaa Ducks kohtaa TUTO Volleyn 18.2.2024 klo 17.00. 💥TUTO Volleyn liberona pelaa Mäntyharjun Virkistyksen kasvatti Ville Sihvonen. Tule nauttimaan huippulentopallosta Kisalan Mäntyareenalle, joka tarjoaa upeat puitteet urheilun ystäville. Tuo koko perhe mukaan – tämä on ottelutapahtuma, jota et halua missata! 🌟 SUNNUNTAI 18.02.2024 Klo 10.00 Vantaan Ducks aamutreenit Klo 12.30 Mikkelin Passarit – Helsinki Volley N2 Klo 15.00 Lasten avoin temppuvuoro Volttisalissa Klo 17.00 Mestaruusliiga ottelu Vantaan Ducks – TUTO Volley Osta liput Mestaruusliigan otteluun ennakkoon lippu.fi -palvelusta. Katso myös Superlauantain 17.2. ohjelma: https://www.mantyharju.fi/event/mantyharju:aggpruvv5i Lauantaina 17.2. mm. Volttisalin avoimet ovet, SuperBingo, Nilkko Brewing Pub, Lasse Wikmanin Wisailu sekä Vantaa Ducksin valmistavat treenit sunnuntain peliin. SuperBingossa päävoittona Hymer-konsernin matkailuauto 4 vrk käyttöön! Lauantaiillan kruunaa Villasukkatanssit Marko Maunuksela & Jukka Hallikainen ja Jackpot-orkesterin tahtiin. Tanssilipun ostaneiden kesken arvotaan matkailuauto viikoksi käyttöön. Paikalla myös Helsingin Villasukkatehtaan pop-up-puoti.
🔥 Supersunnuntai KISALASSA 🔥 Lentopallon Mestaruusliiga - Vantaa Ducks vs. Tuto Volley
Mäntyharjulla pelataan ensimmäinen lentopallon Mestaruusliiga-ottelu, kun Vantaa Ducks kohtaa TUTO Volleyn 18.2.2024 klo 17.00.
Ideoita asukkaiden aktivointiin haetaan avoimissa työpajoissa Miten alueella voidaan sopeutua väestön vähenemiseen, vanhenemiseen tai poismuuttoon? Ratkaisuja haetaan Etelä-Savon maakuntaliiton CASPER-hankkeessa yhdessä alueen kuntia, toimijoita ja asukkaita aktivoimalla. Keskeinen osa hanketta on yhteistyö kansainvälisten partnereiden kanssa. Malleja haetaan Unkarista, Puolasta, Ranskasta ja Italiasta. CASPER-hanke (1.3.2023-28.2.2027) kokoaa yleisen supistumiskehityksen tilannekuvaa maakunnan kunnista sekä suunnittelee yksityiskohtaisemman kehittämistoimenpiteen ja siihen liittyvän pilotoinnin yhteistyössä kuntien ja muiden kohderyhmien kanssa. Helmikuun työpajoissa keskitytään asukkaiden aktiivisuuden ja osallisuuden vahvistamiseen. Tavoitteena on kehittää yhdessä keinoja, joiden avulla alueiden toimijat ja kansalaiset saadaan entistä suoremmin mukaan etsimään ratkaisuja väestökadon haasteisiin. Siten alueen asukkaat voivat sopeutua muutoksiin tai parhaassa tapauksessa löytää luovia vaihtoehtoja palvelujen oikealle mitoitukselle. Minkälaisia keinoja on jo käytössä ja miten suoraa osallistumista kuntien kehittämiseen ja päätöksentekoon voidaan vahvistaa? Sulkavalla ja Mäntyharjulla toteutettavat työpajat ovat samansisältöisiä. Ne ovat kaikille avoimia ja mukaan kutsutaan kuntien edustajia, poliittisia päättäjiä, järjestö- ja yhdistystoimijoita, aktiivisia kuntalaisia ja erityisesti nuoria.
Ideoita asukkaiden aktivointiin haetaan avoimissa työpajoissa
Kulttuurit kohtaavat ystävänpäivänä Kulttuurisalissa. Tarjolla ruoka- ja musiikkimaistiaisia eri kulttuureistamme. Ohjelmassa: Juho Järvenpää, kunnanjohtaja avaa tapahtuman Taija Kirstua, hyvinvointikoordinaattorin terveiset Paikalla yhdistyksiämme. Tervetuloa!
Kulttuurit kohtaavat ystävänpäivänä Kulttuurisalissa.
35 euroa, sis. matkat ja istumapaikkaliput otteluun
Kannatusmatka katsomaan Jukurit - Saipa -ottelua Mikkeliin Ikioma Areenalle lauantaina 2.3. Lähtö Tavaratalo Mainion edestä klo 15.15. Paluumatkalle Mikkelistä lähdetään pelin jälkeen klo 19.30, paluu Mainion eteen. Matkan hinta 35 euroa, sis. matkat ja istumapaikkaliput otteluun. Toteutuakseen matka vaatii 30 ilmoittautumista, ilmoittautumiset 26.2. mennessä sähköpostitse pekka.lipiainen@jukurit.fi
Kannatusmatka katsomaan Jukurit - Saipa -ottelua Mikkeliin Ikioma Areenalle
Laijärven monitoimikosteikkohanke -opinnäytetyön esittely teams-linjoilla torstaina 1.2. klo 17.00. Laijärven monitoimikosteikkohanketta käsittelevä opinnäytetyö on nyt valmistunut! Osana opinnäytetyötä toteutettiin kyselytutkimus, jonka tarkoituksena oli kartoittaa Laijärven tilannetta ja siinä tapahtuneita muutoksia vuosien varrella. Kyselytutkimuksessa kysyttiin myös ihmisten ajatuksia hankkeesta ja hankkeen toteutuksen tuomasta arvosta Mäntyharjun kunnan luontobrändin tunnettuuteen. Opinnäytetyön produktiivisena osana tehtiin hankesuunnitelma, joka auttaa tulevaisuudessa etenkin hankeavustuksien hakemisessa. Tervetuloa kuuntelemaan opinnäytetyön esittelyä Teamsiin torstaina 1.2.2024 klo 17.00. Liittymislinkin löydät Mäntyharju&Elinvoima Facebook-sivulta.
Laijärven monitoimikosteikkohanke -opinnäytetyön esittely